Lucky Diamond Rich
Lucky Diamond Rich (tikrasis vardas Gregory Paul McLaren, g. 1971 m.) – zelandietis, kuriam priklauso daugiausiai kūno ploto tatuiruoto žmogaus rekordas. Beveik visą L. Rich kūną dengia tatuiruotės, įskaitant ausis, nosį ir burną. Nuo 2006 m. jam priklauso Gineso rekordo sertifikatas – 99,99 proc. jo kūno yra tatuiruota. L. Rich yra performansų atlikėjas, meno festivalių dalyvis, savo pasirodymuose naudoja peilio prarijimo, žongliravimo ant vienaračio ir kitus triukus. Jo tatuiruočių padarymas užtruko tūkstančius valandų ir buvo atliktas šimtų meistrų.